धार्मिक मान्यताओं के अनुसार धनतेरस वाले दिन सोना, चांदी और बर्तन खरीदना बहुत शुभ माना जाता है. क्योंकि इसी दिन धन्वंतरि अमृत कलश लेकर प्रकट हुए थे और यह कलश सोने का बना हुआ था. इसलिए इस दिन बर्तन खरीदने की परंपरा शुरु हुई और हर साल इसे धनतेरस के रूप में मनाया जाने लगा. इस दिन सिर्फ बर्तन ही नहीं बल्कि सोने, चांदी और दूसरी किसी भी कीमती चीजों को खरीदना शुभ माना जाता है इसी कारण से इस त्योहार को धनत्रयोदशी भी कहते हैं.